"Tuld ma tulin viskama maa peale." Luuka 12:49
ONE WAY - ÜKS TEE
Ma tahan laulda, kuulutada -
ei leidu maailmast miskit paremat.
Ta on tee, tõde, Ta on elu,
uue elu leida võid sa Temas.
Selle viisiga algas One Way saade!
Saate toob teieni misjoniühendus One Way Mission.
Tere tulemast saatesse!
Täna jätkab Esa-Pekka Mattila eelmise nädala õpetust
teemal "Miks sa muretsed?"
Enne näeme filmi One Way naistekodude tööst Soomes.
One Way Mission alustas raskustesse sattunud naiste abitööd
1999. aastal.
Hetkel on One Wayl kaks tuge ja varjupaika pakkuvat majutusteenust.
Üks on Espoos, Laajalahtis asuv Eveliina-kodu,
ja teine Espoos, Leppavaara lähedal asuv Elsa-kodu.
Mõlemad pakuvad teenuseid tervele Soomele.
Elanikeks on aastate jooksul üha rohkem olnud
ka Soomes elavad võõramaalased.
Naised saabuvad kodudesse oma maakonna sotsiaalosakonna kulul,
mis aitab kodusid rahastada.
Naistekodude eesmärgiks pole vaid hetkeks varjualuse pakkumine,
vaid aidata parandada käest pääsenud eluohjad.
Näiteks peresuhted, elamistingimused, tööelu
ja tihti kogu kontroll elu üle võivad olla kadunud.
Kodu vastutav vabatahtlik personal aitab inimesel hingehoiu
ja argiasjades aitamisega taas ühiskonnas oma koha leida.
Eesmärgiks on muuta teovõimetu teovõimeliseks.
Meie kodudest on läbi käinud sadu naisi.
Mõnede elud on saanud lõplikult uue suuna.
On esinenud ka pettumusi, kui aidatavad naised
satuvad tagasi mineviku keeruliste olude küüsi.
Mõnede puhul võib esineda mitmeidki eksimusi,
kuid lõpuks leitakse siiski uue elu ehitamiseks vajalik alus.
Rõõm on suur, kui mõni kodu elanik läheb õppima, omandab ameti,
saab peresuhted korda või võlad kontrolli alla.
Kõiges selles tahab aidata ja toetada kodude palgaline
ja vabatahtlik personal.
Rahustav jalutuskäik metsas üksi või koos kaaslastega
võib näidata elu uues valguses.
Igapäevastel palvehetkedel võib osaleda
vastavalt oma jõule ja huvile.
Igaüks võib esitada palveteemasid, kuulata teiste mõtteid
või istuda niisama vaikselt ja vaadata.
Kõik Taevaisa loodud on kui kirjud liblikad,
igaüks omamoodi.
Naised elavad omaette tubades.
Lisaks on kodus meeleolukad ruumid ühiskogunemisteks ja palveks.
Ka õu pakub võimalusi puhkamiseks ja elu üle järele mõtlemiseks.
Meie kodus elamise eelduseks on uimastivabadus
ja soov osaleda kogukonna argitöödes.
Elu aluseks on ühised kogunemised, isiklikud vestlused,
vaimne kontekst ja sotsiaalse võrgustiku ehitamine.
Kogukond moodustab turvalise pere, kust leiab alati toetajaid ja kuulajaid.
Sellises kodus saavad inimesed väga lähedasteks
ja kontaktid on tihti pikaajalised.
Nüüd on järg õpetuse käes.
Esa-Pekka Mattila jätkab eelmise nädala õpetust
teemal "Miks sa muretsed?"
One Way pühapäevapidu kell 12.00, Vuorikatu 19, Helsingi
Paulus tundis valu, kui inimesed ei parandanud meelt.
Ta ütles: "Kes ei langeks, ilma et see mulle valus poleks?"
Need sõnad ei kuulu muretule mehele, vaid sellisele,
kes kannab koormaid koos Kristusega.
Lisaks tundis Paulus südames muret ja valu oma hõimuvendade pärast.
Ta tahtis pigem ise neetud saada, et nemad Kristuse leiaks.
Kas pole imelised sõnad?
"Mul on suur kurbus ja südamel lakkamatu valu ..."
Meiegi võlgneme juutidele palju.
Neilt pärineb sõna, nende seast sündis Kristus.
On väga tervislik muretseda oma pattude pärast
ja neist meelt parandada.
Psalmist ütleb:
"Ma olen ju kukkumas ja mu valu on alati mu ees.
Sest ma pean tunnistama oma pahategu,
ma olen mures oma patu pärast."
On väga tervislik pärast langemist muretseda.
Jumala sõna järgi toob piibellik kurvastus meeleparanduse.
On murettekitav, kui inimene suudab muretult oma patus elada.
Sel juhul on inimene paadumuses ega tunne enam midagi.
On Jumala suurim kingitus, kui Talle meelepärane mure
ajab mind oma viletsuses nutma ja Issandat appi hüüdma.
Selline mure toob meeleparanduse. Kui inimene saab patud andeks
ja kogeb, kuidas Jeesuse veri puhastab kõigest patust
ning sa võid patud selja taha jätta, kuna Kristus on need ära kandnud.
See toob hingamise ja rahu südamesse.
Ära karda Jumalale meelepärast muret, see toob meeleparanduse.
Me kõik vajame seda aeg-ajalt.
Jaakobus ütleb:
"Tulge Jumala ligi, siis tuleb tema teie ligi!
Patused, puhastage käed ja kasige südamed, te hingelt kahestunud!
Tundke oma viletsust, leinake ja nutke!
Teie naer muutugu nutuks ja rõõm kurbuseks!"
See sõna on neile, kes muretult oma patus elavad.
Meeleparandus on tee õige rõõmu juurde.
Jeesuse kohta öeldi, et Jumal täitis Ta rõõmuõliga,
kuna Ta armastas õigsust ja vihkas ülekohut.
Seepärast oli Tema elu täis Jumala rõõmu.
"Ma ei rõõmusta, et teie kurvastasite,
vaid et te kurvastasite meeleparanduseks.
Te olete ju Jumalale meelepäraselt kurvastanud,
nii et meie ei ole teile millegagi kahju teinud.
Jah, Jumalale meelepärane kurvastus toob meeleparanduse päästeks,
mida ei kahetseta, maailma kurvastus toob aga surma."
Võime rõõmuga Jumalalt sellise kurvastuse võtta,
kui Ta osutab sõrmega mõnele asjale meie elus.
Siis on meil rõõm meelt parandada.
Inimesed võivad muret kogeda, kui Jumal meid korrigeerib.
Sõna ütleb: "Ükski kasvatamine ei tundu samal hetkel olevat rõõm,
vaid toob kurvastust." Mis sellele järgneb?
"Hiljem annab see õiguse rahuvilja
neile, keda selle varal on harjutatud."
Kui asju korda seame, lastele või koguduses piire seame,
või oma elus piire seame, võime algul kurvastada.
Võimalik, et vahetu tagajärjena keegi pahandab,
või lahkub solvunult, kuid lõpuks lubab Sõna,
et see kannab pikas perspektiivis rahu ja õigsuse vilja.
Jumal ei taha kasvatamatut peret ega kogudust.
Jumal tahab, et elaksime Tema Püha Vaimu kasvatuse all.
Seal on hingamine ja rõõm.
Isa ju teab, mis meile parim on. Tema on ülim seadusandja.
Ta valab oma Püha Vaimu meisse,
nii et võime rõõmsalt Tema tahtes elada.
Ta ei ahista meid, kui meile tõtt räägib.
Ta vabastab meid Jumala laste vabadusse,
rõõmustama nii, nagu Jumal tahab, et rõõmustaksime.
Keegi ei saa tõeliselt rõõmus olla, kui patus elab.
Rõõmustab see inimene, kes on saanud pattudest vabaneda.
Võimalik, et Tema sõna on vahel terav ja kurvastab.
Kui aga laseme Tema sõnal endasse sulada,
kui tahes terav või kurvastav see ka poleks,
kannab see rahu ja õiguse vilja. Kiitus Jumalale!
Kas teadsid, et maagi muretseb?
Jesaja ütleb: "Maa leinab, laostub, ilmamaa närbub, laostub,
maa rahva ülikud rammestuvad.
Maa on rüvetunud oma elanike all, sest need on üle astunud Seadusest,
muutnud seadlusi, murdnud igavese lepingu."
Kogu loodu hüüab sünnitusvaludes.
Seda maad ei päästeta asjade taaskasutusega.
Me teeme seda, sest meid on nii õpetatatud,
kuid kahjuks ei päästa me maad asjade taaskasutuse,
vaid meeleparandusega; sellega, et hülgame oma patud.
On asju, mille pärast me ei peaks muretsema;
ja samas õpetab Sõna, et on asju, mille üle me muretseme.
Märkame, et me pole murest kõrgemal
ja lisaks kõigele Jeesus isegi lubab meile muresid.
Kõigepealt Ta ütleb: Ära muretse! Seejärel Ta ütleb: Te muretsete
ja mured tabavad teid.
"Tõesti, tõesti, ma ütlen teile, teie nutate ja kaeblete,
aga maailm on rõõmus. Teid kurvastatakse,
kuid teie kurbus muutub rõõmuks ... Nüüd on teilgi muretsemist,
aga kui ma näen teid jälle, on teie süda rõõmus
ja keegi ei võta teie rõõmu teilt ära."
Ka Peetrus ütleb: "Sellest päästest te rõõmustate üliväga,
ehkki praegu peate mõnda aega kurvastama erinevates kiusatustes."
Paulus ütleb enda kohta: "Kui kurvad, aga ikka rõõmsad.
kui vaesed, kes siiski paljusid rikkaks teevad;
kui need, kellel ei ole midagi ja kelle päralt on kõik."
Selline oli ka George Mülleri elu.
Selline on One Way Missionigi elu. Selline on tihti Jumala laste elu.
Oleme kurvad, kuid keset seda on meie rõõm Issandas.
Oleme vahel vaesed, kuid Issand on meie rikkus,
ja Ta aitab alati omal ajal.
Üks vend ütles kord: Jumal jääb alati hiljaks.
Ta mõtles sellega seda, et Jumal hilineb alati minu meelest.
Tõde on aga, et Jumal ei jää kunagi hiljaks.
Mina olen tihti kannatamatu, umbusklik, mu usaldus võib kõikuda,
kuid Jumal on üle kõige.
Oleks tore, kui Issand tõstaks meid taevastesse.
oleks tore elada üks päev aus, kus pole mingit muret.
Isal on täielik hingamine.
Kõigele, mille pärast ma praegu Tema poole hüüan,
on Temal juba lahendused. Kas usud?
Kui palume ekslikult, et Ta õpetaks meile kannatlikkust,
siis Ta teebki seda.
Ta aitab mul õppida Jumalale lootma.
Ka siis, kui minu meelest abi hilineb, ütlen ma:
Issand, sa ei hiline. Aitäh, et õpetad mulle kannatlikkust.
Kuskil öeldakse, et inimese elu ei sõltu sellest, mis tal on.
Asi ei sõltu sellest, millest ta meie meelest sõltub.
See sõltub Jumalast.
Miks Jeesus suudab meid, muretsejaid, aidata?
Seepärast, et Ta on kõiges olnud kiusatud samamoodi, kui meie.
Väidan, et Ta on kogenud sügavaimat kurvastust,
kui keegi teine.
Kui Jeesus oli Getsemanis, võttis Ta kaasa Peetruse
ja kaks Sebedeuse poega,
ning muutus kurvaks ja tundis ahastust.
Siis ta ütles neile: Mu hing on väga kurb surmani.
Jääge siia ja valvake koos minuga!” Kas sind lohutab,
et Jeesus Kristus tunneb mure sügavaimaid soppe.
Ta tunneb neid tõeliselt; tasandil, millest meil pole aimugi.
Ta pidi kogema seda, kuidas Jumal ta hülgas.
"Mu Jumal, mu Jumal, miks sa mind hülgasid?"
Ta koges süngeimat pimedust.
Ta tegi seda Inimese Pojana ja suudab seepärast meid aidata.
Ta seisab meie muredes meie kõrval.
Ta on meie võimas ja vägev abi, Ta on meie Lohutaja,
Ta on meie Kaitsja kõigis meie olukordades.
Ta läbis selle tee ise esimesena,
et Ta saaks oma Vaimu kaudu tulla täna konkreetselt sinu ellu.
Paulus kirjutab: "Ärge kurvastage Püha Vaimu."
See on tõsine hoiatus.
Suudame kurvastada Jumala Püha Vaimu,
"kes on teile antud pitseriks lunastuspäevani."
Siin on nimekiri asjadest, mis Püha Vaimu kurvastavad:
"Kõik kibedus ja raev ja viha ja kisa ja teotamine
jäägu teist kaugele eemale koos kogu kurjusega."
Räägin veel paar olukorda meie endi elust.
Kõigepealt küsin, kui palju muretsemist on ära tasunud?
Mitte just palju.
Mured ja kurvastus võivad vahel üllatuslikult tabada.
Olgu öeldud väikese huumoriga, mitte päris 100%-liselt,
mõtlesin sügisel oma matuste peale.
Ilmselt sellepärast, et valediagnoos hirmutas mind.
Ma kartsin, kuigi polnud masenduses.
Tean neid tundeid, mille vastu sa ei saa.
Mõtted hakkavad tiirlema
ja lõpuks tundub tark hakata oma matuseid planeerima.
Issand andis armu. Kas esialgne diagnoos oli vale,
või tegi Issand esimese ja teise diagnoosi vahel ime.
Ühes olukorras palusime abikaasale tööd
ja ühe lahenduse puhul tundsime, et see on õige.
Soilel oli ka sobiv kogemus. Palvetasime ja tänasime Issandat.
Kui kuulsime, et ta ei saanud seda kohta,
tabas meid tohutu kurvastus, kuna meie meelest oli see täiuslik
ja see oli nagu Jumalast juhitud.
Muretsesime, mis nüüd lahti.
Kuu aja pärast selgus, et teistelgi inimestel on vajadusi.
Samal ajal oli seda tööd palunud üks teinegi Jumala laps.
Kui kuulsime, et Jumal oli selle töö tema eluolukorras
isegi vajaliku kogemuseta talle andnud, ütlesime:
Kiitus Jumalale! Oled suur ja imeline ja juhid asju nii nagu peab.
Lõpuks rõõmustasime tolle isikuga vaimus selle töökoha üle.
Mõistsime, et ta vajas seda üliväga.
Elame siin igaviku jaoks.
Meid koolitatakse igavikuks.
Paljud asjad jäävad meie elu vältel saladuseks.
Keegi kirjeldas seda kui ristpistes pilti.
Seda tagantpoolt vaadates on seal segamini eri värvi lõngad,
ning tundub, et sealt mingit sotti ei saa.
Seda aga õigelt poolt vaadates võid näha imelist pilti.
Nii saavad asjad kord meilegi auhiilguses selgeks.
Meile tundub, et mõni lõng on asjata katkenud,
siin-seal on asjatuid sõlmi. Miks see kõik pidi toimuma?
Kuid ühel päeval me mõistame.
Võime juba siin ajas õppida Jumalat tänama. Tema teab.
Jumal on tundnud meid emaüsast peale.
Kõik on Tema käes.
Võin õppida end turvaliselt tundma.
Kas siin on mõni Briti naine?
Jumal tänatud.
Sain sellise uudise,
et Briti naised muretsevad oma välimuse pärast
kuu aega aastas, mis tähendab, et iga 12 aasta järel
on nad kulutanud aasta oma välimuse pärast muretsedes.
Loodetavasti me selles mõttes Briti naised pole
ja õpime oma mured Issandale jätma.
Keegi palvetas, et tasub peegli ees Issandat tänada.
Soovitaksin seda samuti nii meestele kui naistele.
Mine peegli ette ja ütle: Aitäh, Issand,
mul on täpselt nii suur ja vildakas nina, nagu mul on,
ning olen selle üle uhke. Sina, Issand, oled selle teinud.
Palvetame. Aitäh, Kõikvõimas Jumal,
Sina tunned ja tead meid, armastad meid ja käid meiega.
Aitäh, et Sinu Püha Vaim on meie sees,
Sa tood meisse Taeva saladusi.
Aitäh, et me ei pea asjata muretsema.
Aitäh, et oled end meile pühendanud
ja oled lubanud meid aidata.
Aitäh, et annad meile ka vajadusel oma meelepärast muret.
Aitäh, et täidad meid murelikkuse ja kaastundega
nende suhtes, kes Sind veel ei tunne.
Aitäh, Issand, et võime levitada rõõmusõnumit.
Aitäh, et võime ise käia Jumala laste rõõmus.
Aitäh, et see peegeldub meist välja.
Jätame oma tühised mured Sulle, jätame need Sinu kätte.
Anname need Sulle.
Kui siit lahkume, ei võta me neid tagasi,
vaid anname need Sulle.
Ülistame ja kiidame Sinu nime. Aitäh, et oled see, kes Sa oled.
Sinus on meie rahu ja hingamine, Jeesuse Kristuse nimel. Aamen.
See on tänaseks kõik.
Kui sa ei näinud eelmisel nädalal Esa-Pekka Mattila õpetust,
võid külastada meie netilehte www.onewaymission.fi,
kust leiad saatearhiivist õpetuse esimese osa.
Aitäh vaatamast! Kohtumiseni!
"Tuld ma tulin viskama maa peale." Luuka 12:49
One Way - Üks tee
Uurime oma saate vaadatavust Eestis.
Kui tänane saade sind puudutas,
palun teata meile sellest e-postiaadressil -
toimisto@onewaymission.fi
Tõlge: Monika Jaaguri